തകര്ന്നത് എസ്.ബി.ഐ ശാഖയുടെ ലോക്കറും മിഷനും വരെ കൂട്ടിങ്ങല് ഗ്രാമം കൂരുരുട്ടില് എല്ലാം തകര്ന്ന ജനത പറയുന്നു തത്സമയ റിപ്പോര്ട്ട് കോടിക്കണക്കിന് രൂപയുടെ നാശനഷ്ടടമാണ് കൂട്ടിക്കലില് രേഖപ്പെടുത്തിയിരിക്കുന്നത്. എം.എസ്.ശംഭു കൂട്ടിക്കല്: കൂട്ടിക്കലില് ഉരുള്പ്പൊട്ടലില് ഒലിച്ച് പോയത് ഒരുനാടിന്റെ പ്രതീക്ഷകളാണ്. നദി കരകവിഞ്ഞ് ഒഴുകിയതോടെ തീരത്ത് ബാക്കിയായത് സ്വപ്നങ്ങളുടെ അവശേഷിപ്പുകള് മാത്രം. കോടിക്കണക്കിന് രൂപയുടെ നാശനഷ്ടടമാണ് കൂട്ടിക്കലില് രേഖപ്പെടുത്തിയിരിക്കുന്നത്. സ്ഥിതിഗതികള് വിലയിരുത്താന് മന്ത്രിയും ജില്ലാഭരണകൂടവും സ്ഥലം നേരിട്ട് സന്ദര്ശിച്ചു. വീടുകള് പലതും ചെളിമണ്ണ് കൊണ്ട് നിറഞ്ഞ നിലയിലാണ്. ഫ്രിജും ടി.വിയും തുടങ്ങി വീട്ടുപകരണങ്ങളെല്ലാം നശിച്ചു. കൂട്ടിക്കല് നഗരം ഇരുട്ടിലാണ്. കഴിഞ്ഞ 24 മണിക്കൂറുകള് കൊണ്ട് കെ.എസ്.ഇ.ബി ജീവനക്കാര് വൈദ്യുതി ബന്ധം പുനസ്ഥാപിക്കാനുള്ള ശ്രമങ്ങള് നടത്തുന്നുണ്ടെങ്കിലും ട്രാന്സ്ഫോമറുകള് അടക്കം ഒഴുകിപ്പോയ അവസ്ഥയില് കടമ്ബകള് ഏറെയാണ്. എസ്.ബി.ഐ ശാഖയുടെ കെട്ടിടം വെള്ളത്തില് മുങ്ങിയതോടെ കമ്ബ്യൂട്ടറും ലോക്കറും അടക്കം നശിച്ച അവസ്ഥ. ഒഴുകിപ്പോയവയില് പലചരക്ക് കടയിലും പച്ചക്കറികടയിലുമായി സൂക്ഷിച്ചിരുന്ന ലക്ഷക്കണക്കിന് രൂപയും. അപ്രതിക്ഷിതമായി സംഭവിച്ച ഉരുള്പ്പെട്ടലിലാണ് കൂട്ടിങ്ങല് ഗ്രാമം. ചെളി കയറിയ റോഡുകളും തകര്ന്ന വീടും നോക്കി ഭഭരണകൂടത്തിന് മേലാണ് ഇവര് പ്രതീക്ഷവയ്ക്കുന്നത്. കൂട്ടിക്കല് പഞ്ചായത്തിലെ പ്ലാപ്പള്ളിയിലുണ്ടായ ഉരുള്പൊട്ടലില് നാല് പേരാണ് മരിച്ചതെന്നാണ് റിപ്പോര്ട്ടുകള് എത്തുന്നത്. ആറ്റുചാലില് ജോമിയുടെ ഭാര്യ സോണിയ 45, മകന് അലന് എട്ട്, പന്തലാട്ടില് മോഹനന്റെ ഭാര്യ സരസമ്മ 58, മുണ്ടകശേരി വേണുവിന്റെ ഭാര്യ റോഷ്നി 42 എന്നിവരുടെ മൃതദേഹങ്ങളാണ് കണ്ടെടുത്തത്. പാറക്കല്ലുകളും മണ്ണും നിറഞ്ഞ് ഉരുള്പൊട്ടി വീട്ടിന്റെ മുകളിലേക്ക് പതിക്കുകയായിരുന്നു. അപകടം കണ്ട് നദിയിലേക്ക് ചാടിയെങ്കിലും കുത്തൊഴുക്കില്പെട്ട് അയാള് ഒഴുകി പോകുന്നത് വേദനയുള്ള കാഴ്ചയായിരുന്നതായി സമീപവാസി ലോഗിന് കേരളയോട് പ്രതികരിക്കുന്നത്. മൂന്നാം ദിവസവും തുടരുന്ന രക്ഷാപ്രവര്ത്തനത്തില് മൃതദേഹങ്ങള് ഇനിയും കണ്ടെടുക്കുക്കാനുണ്ട്. പ്ലാപ്പള്ളിയില് അപകടത്തില്പ്പെട്ട അലന്റെ മൃതദേഹത്തിനായി ഇപ്പോഴും തിരച്ചില് തുടരുകയാണ്. കരസേന, ദുരന്തനിവാരണസേന ,അഗ്നിശമനസേന, പൊലീസ് തുടങ്ങി കേന്ദ്ര സംസ്ഥാന സേനകളുടെ ഏകോപനമാണ് രക്ഷാപ്രവര്ത്തനത്തെ വേഗത്തിലാക്കുന്നത്. സന്നദ്ധ സംഘടനകള് ലൈവ് സര്ക്കാര് സേവനങ്ങള്ക്കൊപ്പം തന്നെ സന്നദ്ധ സംഘടനകളുടെ പ്രവര്ത്തനവും ഇവിടെ ശ്രദ്ധേമാണ്. ഫയര് ഫോഴ്സിനൊപ്പം സിവില് ഡിഫന്സ് വോളണ്ടിയര്മാരുടെ നീണ്ട നിരതന്നെ രക്ഷാപ്രവര്ത്തനത്തിന് ഉണ്ടായിരുന്നു. കൂടാതെ വീടുകളിലെ ചെളിമാറ്റുന്നതിനും രക്ഷാപ്രവര്ത്തനത്തിനുമായി സേവാ ഭാരതി പ്രവര്ത്തകരും ലൈവ്. സേവാ ഭാരതിയുടെ പാലാ കോട്ടയം യൂണിറ്റുകളില് നിന്നുള്ള 100ലധികം വോളണ്ടിയര്മാരാണ് ദുരന്തമുഖത്തേക്ക് ഓടിയെത്തിയത്. നൊമ്ബരമായി എട്ട് വയസുകാരന് അലന് കൂട്ടിക്കലില് ഉരുള്പൊട്ടലിലും ഒഴുക്കിലും പെട്ടു ഒരാള് കൂടി മരിച്ചെന്നാണ് സംശയം. മരിച്ച എട്ടു വയസുകാരന് അലന്റെ മൃതദേഹത്തിനൊപ്പമുള്ള കാല് മുതിര്ന്ന പുരുഷന്റേതാണെന്ന് പോസ്റ്റുമോര്ട്ടം ചെയ്ത ഡോക്ടര് സംശയം പ്രകടിപ്പിച്ച സാഹചര്യത്തിലാണ് സംശയനിഴല് നീളുന്നത്. അടിയന്തരസഹായത്തിന് സര്ക്കാര് വൃത്തങ്ങള് ഇന്നലെ കൂട്ടിക്കല് സന്ദര്ശിച്ചു. മന്ത്രിമാരടങ്ങുന്ന സംഘം ജില്ലാ ഭരണകൂടത്തിനൊപ്പം എത്തി പ്രളയബാധിത സ്ഥലങ്ങള് സന്ദര്ശിച്ചത്. നാല് ലക്ഷം നഷ്ടപരിഹാരം നല്കുമെന്നാണ് ആദ്യഘട്ടത്തിലെ പ്രഖ്യാപനം. ചരിത്രം ആവര്ത്തിച്ചത് 59ന് ശേഷം കൂട്ടിക്കല് നഗരം വീണ്ടുമൊരു വെള്ളക്കെട്ടും പ്രളയവും സാക്ഷ്യം വഹിക്കുന്നത് 59ന് ശേഷമാണെന്നാണ് സമീപത്ത് പലചരക്ക് കട നടത്തുന്ന വയോധികന് ലോഗിന് കേരളോട് പ്രതികരിച്ചത്. അന്ന് പള്ളി വരെ മുങ്ങി നഗരം പൂര്ണമായും വെള്ളത്തിന് അടിയിലായിരുന്നു. നദിക്ക് കുറുകെയുള്ള പാലത്തില് വെള്ളം തൊട്ടാല് നദിയിലെ ഒഴുക്ക്ശക്തമാകുമെന്നാണ് മുന്നറിയിപ്പ്. പക്ഷേ കൂട്ടിക്കലില് സംഭവിച്ചത് മറ്റൊന്നായിരുന്നു. വ്യത്യസ്ത ഇടങ്ങളിലായി നാലും അഞ്ചും ഉരുള്പൊട്ടി. അവയില് ഏറ്റവും ദുരന്തം വിതച്ചത്. കൂട്ടിക്കലും പ്ലാപ്പള്ളിയിലുമായിരുന്നു. ചിത്രങ്ങള് കെ.പി പ്രയാഗ്